
סינגל חדש!
הלילה מדבר אלי
הילה כהן אלעזר

סינגל ראשון מתוך אלבום חדש להילה עם שירים חדשים של זיכרון ותקווה, שהוקלטו בזמן שבין שלהי הקורונה לימים אלה ממש.
השיר המוביל את האלבום הלילה מדבר אלי (מילים: מאיר גולדברג, לחן: הילה), מבטא את עולמה של הזמרת היוצרת הילה כהן אלעזר, שעיקר יצירתה מתרחש בשעות הלילה, בציפייה לאורו של יום חדש. מפגש נדיר שבו המילים החדשות של מאיר גולדברג מאירות את הלילה של הילה. 
מאיר גולדברג: אני איש של לילה, כנראה מאז שהבנתי שכדאי להפוך את נדודי השינה שלי למסעות יצירתיים. כבר כחמישה עשורים שאני ניגש בחצות לפינת הכתיבה שלי ... ונותן ללילה לדבר אלי. לשיר "הלילה מדבר אלי" יש כמה גרסאות אצלי בקבצים. אף אחת מהן לא זהה לזאת ששרה הילה אלעזר, וטוב שכך. בעזרת שיתוף הפעולה עם הילה ועם אשר ביטנסקי מצא שיר הלילה הזה את הגרסה הטובה ביותר של עצמו. אני בטוח שהוא ידבר לרבים שאולי מפסידים שעות שינה, אבל מקשיבים ללילה.
הילה: אני חיה את המוסיקה בעיקר בערבים ובלילות. הלילה הוא כמו מרכבה שלוקחת אותי לנשף וצריכה לחזור לפני שתהפוך לדלעת, אני חיה בין הלבד ליחד, בין הלילה ליום.

